CELEX: 32011R1216
Language: fi
Date: 2011-11-24
Title: Komission täytäntöönpanoasetus (EU) N:o 1216/2011, annettu 24 päivänä marraskuuta 2011 , lennonvarmistuspalvelujen ja verkkotoimintojen suorituskyvyn kehittämisjärjestelmästä annetun asetuksen (EU) N:o 691/2010 muuttamisesta  ETA:n kannalta merkityksellinen teksti

25.11.2011   
            
            
               FI
            
            
               Euroopan unionin virallinen lehti
            
            
               L 310/3
            
         KOMISSION TÄYTÄNTÖÖNPANOASETUS (EU) N:o 1216/2011,
   annettu 24 päivänä marraskuuta 2011,
   lennonvarmistuspalvelujen ja verkkotoimintojen suorituskyvyn kehittämisjärjestelmästä annetun asetuksen (EU) N:o 691/2010 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhtenäisen eurooppalaisen ilmatilan toteuttamisen puitteista (puiteasetus) 10 päivänä maaliskuuta 2004 annetun Euroopan parlamentin ja neuvoston asetuksen (EY) N:o 549/2004 (1) ja erityisesti sen 11 artiklan,
   sekä katsoo seuraavaa:
   
               (1)
            
            
               Lennonvarmistuspalvelujen ja verkkotoimintojen suorituskyvyn kehittämisjärjestelmästä ja lennonvarmistuspalvelujen tarjoamista koskevista yhteisistä vaatimuksista annetun asetuksen (EY) N:o 2096/2005 muuttamisesta annetussa komission asetuksessa (EU) N:o 691/2010 (2) säädetään keskeisistä suorituskykyindikaattoreista ja sitovista tavoitteista turvallisuutta, ympäristöä, kapasiteettia ja kustannustehokkuutta koskevilla suorituskyvyn kannalta keskeisillä osa-alueilla.
            
         
               (2)
            
            
               Asetuksen (EU) N:o 691/2010 liitteen I mukaan kansallisen tai toiminnallisen ilmatilan lohkon turvallisuuteen liittyvät keskeiset suorituskykyindikaattorit ovat seuraavat: turvallisuusjohtamisen tehokkuus ATM Safety Maturity Survey Framework -ohjelman menetelmin mitattuna, riskianalyysivälineen vakavuusluokituksen käyttäminen porrastusminimin rikkomisten, kiitotielle tunkeutumisten ja ilmaliikenteen hallintaan liittyvien teknisten tapahtumien vakavuuden arvioinnin raportoimisen yhdenmukaistamiseen sekä oikeudenmukaisesta toimintaympäristöstä raportoiminen.
            
         
               (3)
            
            
               Asetuksen (EU) N:o 691/2010 liitteen I mukaan komission, jäsenvaltioiden, Euroopan lentoturvallisuusviraston (EASA) ja Euroopan lennonvarmistusjärjestön (Eurocontrol) olisi kehitettävä turvallisuuteen liittyvät keskeiset suorituskykyindikaattorit yhdessä, ja komission olisi hyväksyttävä ne ennen ensimmäisen viiteajanjakson alkua
            
         
               (4)
            
            
               Komissio on perustanut tätä varten työryhmän, joka koostuu EASAn, Eurocontrolin ja komission edustajista (niin sanottu E3-erityisryhmä). Työryhmä on laatinut teknisen selvityksen nimeltä ”Metrics for Safety Key Performance Indicators for the Performance Scheme”. Kyseistä selvitystä on muokattu jäsenvaltioilta ja sidosryhmiltä saatujen kommenttien perusteella. Se muodostaa teknisen taustan tälle asetukselle sekä siihen liittyville hyväksyttäville menetelmille vaatimusten täyttämiseksi ja ohjeaineistolle.
            
         
               (5)
            
            
               Turvallisuuteen liittyviä keskeisiä suorituskykyindikaattoreita kehitettäessä olisi otettava huomioon se, mitä on jo saatu aikaan muissa aloitteissa, kuten EASAn turvallisuussuunnitelma sekä Eurocontrolin riskinarviointiväline ja Safety Framework Maturity Survey -ohjelma.
            
         
               (6)
            
            
               Suorituskyvyn kehittämisjärjestelmän asteittaisesta täytäntöönpanosta saadut kokemukset ovat osoittaneet, että komissio tarvitsee lisää aikaa arvioidakseen tarkistettuja suorituskykytavoitteita, sillä suorituskykysuunnitelmien yksityiskohtainen arviointi lisää työtaakkaa, sekä käydäkseen vuoropuhelua kansallisten valvontaviranomaisten kanssa ja varmistaakseen arvioinnin tulosten asianmukaiset perustelut.
            
         
               (7)
            
            
               Sen vuoksi asetusta (EU) N:o 691/2010 olisi muutettava.
            
         
               (8)
            
            
               Tässä asetuksessa säädetyt toimenpiteet ovat yhtenäisen ilmatilan komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EU) N:o 691/2010 seuraavasti:
   
               1)
            
            
               Muutetaan 14 artikla seuraavasti:
               
                           a)
                        
                        
                           korvataan 1 kohdassa ilmaisu ”kahden kuukauden” ilmaisulla ”neljän kuukauden”;
                        
                     
                           b)
                        
                        
                           korvataan 2 kohdassa ilmaisu ”kahden kuukauden” ilmaisulla ”neljän kuukauden”;
                        
                     
                           c)
                        
                        
                           korvataan 3 kohdassa ilmaisu ”kahden kuukauden” ilmaisulla ”neljän kuukauden”;
                        
                     
         
               2)
            
            
               Korvataan liitteessä I olevan 2 osan 1 kohta seuraavasti:
               ”1.   TURVALLISUUTEEN LIITTYVÄT KESKEISET SUORITUSKYKYINDIKAATTORIT
               
                           a)
                        
                        
                           Ensimmäinen kansallinen tai toiminnallista ilmatilan lohkoa koskeva turvallisuuteen liittyvä keskeinen suorituskykyindikaattori ensimmäisellä viiteajanjaksolla on turvallisuusjohtamisen tehokkuus ATM Safety Maturity Survey Framework -ohjelman menetelmin mitattuna.
                           Jäsenvaltioiden ja niiden kansallisten valvontaviranomaisten sekä lennonvarmistuspalvelun tarjoajien, jotka on sertifioitu tarjoamaan ilmaliikennepalveluja tai viestintä-, suunnistus- ja valvontapalveluja, osalta tätä keskeistä suorituskykyindikaattoria mitataan sillä, miten seuraavat johtamistavoitteet ovat toteutuneet:
                           
                                       —
                                    
                                    
                                       turvallisuuspolitiikka ja -tavoitteet
                                    
                                 
                                       —
                                    
                                    
                                       turvallisuusriskien hallinta
                                    
                                 
                                       —
                                    
                                    
                                       turvallisuuden varmistaminen
                                    
                                 
                                       —
                                    
                                    
                                       turvallisuuden edistäminen
                                    
                                 
                                       —
                                    
                                    
                                       turvallisuuskulttuuri.
                                    
                                 
                     
                           b)
                        
                        
                           Toinen kansallinen tai toiminnallista ilmatilan lohkoa koskeva turvallisuuteen liittyvä keskeinen suorituskykyindikaattori ensimmäisellä viiteajanjaksolla on riskianalyysivälineen metodologiaan perustuvan jäljempänä esitetyn vakavuusluokituksen käyttäminen vähintään seuraavien kolmen ryhmän poikkeamista ilmoittamiseen: porrastusminimin rikkominen, kiitotielle tunkeutuminen ja ilmaliikenteen hallintaan liittyvät poikkeamat kaikissa lennonjohtokeskuksissa ja lentoasemilla. Jäsenvaltiot voivat päättää olla soveltamatta tätä menetelmää lentoasemilla, joilla on alle 50 000 kaupallista ilmaliikennetapahtumaa vuodessa.
                           Jäsenvaltioiden ja lennonvarmistuspalvelun tarjoajien on edellä tarkoitetuista poikkeamista raportoidessaan käytettävä seuraavia vakavuusluokkia:
                           
                                       —
                                    
                                    
                                       vakava vaaratilanne
                                    
                                 
                                       —
                                    
                                    
                                       huomattava vaaratilanne
                                    
                                 
                                       —
                                    
                                    
                                       merkittävä vaaratilanne
                                    
                                 
                                       —
                                    
                                    
                                       ei vaikutusta turvallisuuteen
                                    
                                 
                                       —
                                    
                                    
                                       ei määritelty; esimerkiksi jos tietoja ei ole riittävästi saatavilla taikka määrittelyä ei ole voitu tehdä todistusaineiston ollessa puutteellista tai ristiriitaista.
                                    
                                 Menetelmän soveltamisesta on ilmoitettava yksittäisten poikkeamien osalta.
                        
                     
                           c)
                        
                        
                           Kolmas kansallinen tai toiminnallista ilmatilan lohkoa koskeva turvallisuuteen liittyvä keskeinen suorituskykyindikaattori ensimmäisellä viiteajanjaksolla on jäsenvaltioiden ja niiden lennonvarmistuspalvelun tarjoajien raportointi, jossa käytetään e alakohdan mukaisesti laadittua kyselyä, jolla mitataan oikeudenmukaista toimintaympäristöä tai sen puuttumista.
                        
                     
                           d)
                        
                        
                           Ensimmäisellä viiteajanjaksolla ei ole EU:n laajuisia turvallisuutta koskevia suorituskykytavoitteita. Jäsenvaltiot voivat kuitenkin asettaa näitä turvallisuuteen liittyviä keskeisiä suorituskykyindikaattoreita vastaavia tavoitteita.
                        
                     
                           e)
                        
                        
                           Turvallisuuteen liittyvien keskeisten suorituskykyindikaattorien täytäntöönpanon ja mittaamisen helpottamiseksi EASAn on – suorituskyvyn tarkastuselintä kuullen – vahvistettava ennen ensimmäisen viiteajanjakson alkua hyväksyttävät menetelmät vaatimusten täyttämiseksi ja ohjeaineisto noudattaen asetuksen (EY) N:o 216/2008 52 artiklassa säädettyä menettelyä.
                        
                     
                           f)
                        
                        
                           Eurocontrolin on annettava hyvissä ajoin e alakohdassa tarkoitettujen asiakirjojen laatimiseksi tarvittavat tiedot, joihin on sisällyttävä vähintään riskianalyysivälineen metodologian ja sen kehittämisen erittely sekä yksityiskohtaiset tiedot Safety Framework Maturity Survey -ohjelman metodologiasta ja painotuskertoimista.
                        
                     
                           g)
                        
                        
                           Kansallisten valvontaviranomaisten on raportoitava ennen kunkin vuoden 1 päivää helmikuuta EASAlle edellisen vuoden vuotuisista keskeisten suorituskykyindikaattorien mittauksista, joita tarkoitetaan a ja c alakohdassa (turvallisuusjohtamisen tehokkuutta ja oikeudenmukaista toimintaympäristöä koskevat kyselyt). Näitä vuotuisia mittauksia käytetään pohjana h ja i alakohdassa kuvailluissa seurantatoimissa. Jos keskeisten suorituskykyindikaattorien vuotuisissa mittauksissa tapahtuu muutoksia, kansallisten valvontaviranomaisten on esitettävä kyseiset muutokset ennen kuin seuraava vuosiraportti on toimitettava.
                        
                     
                           h)
                        
                        
                           Kansallisten valvontaviranomaisten on seurattava sitä, miten lennonvarmistuspalvelun tarjoajat panevat täytäntöön ja mittaavat turvallisuuteen liittyviä keskeisiä suorituskykyindikaattoreita, noudattaen komission täytäntöönpanoasetuksessa (EU) N:o 1034/2011 (3) vahvistettuja turvallisuusvalvonnan menettelyjä.
                        
                     
                           i)
                        
                        
                           EASAn on standardointitarkastusten yhteydessä seurattava sitä, miten kansalliset valvontaviranomaiset panevat täytäntöön ja mittaavat keskeisiä suorituskykyindikaattoreita, noudattaen asetuksen (EY) N:o 216/2008 24 artiklassa tarkoitettuja työmenetelmiä. EASAn on ilmoitettava suorituskyvyn tarkastuselimelle näiden tarkastusten tuloksista.
                        
                     
         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä marraskuuta 2011.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 96, 31.3.2004, s. 1.
   
      (2)  EUVL L 201, 3.8.2010, s. 1.
   
      (3)  EUVL L 271, 18.10.2011, s. 15.”